stanford-oval/wikipedia huggingface dataset:
วงศ์ปลาสินสมุทร

| วงศ์ปลาสินสมุทร |
| --- | --- |

ปลาสินสมุทรจักรพรรดิ (Pomacanthus imperator) เป็นปลาที่มีขนาดใหญ่ที่สุดในวงศ์นี้ที่พบได้ในน่านน้ำไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Pomacanthidae

สกุล
 Apolemichthys  Arusetta  Centropyge  Chaetodontoplus  Genicanthus  Holacanthus  Paracentropyge  Pomacanthus  Pygoplites
วงศ์ปลาสินสมุทร เป็นปลากระดูกแข็งทะเลวงศ์หนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Pomacanthidae
ปลาสินสมุทรนั้นมีรูปร่างและสีสันโดยรวมคล้ายกับปลาในวงศ์ปลาผีเสื้อ (Chaetodontidae) บางสกุล เช่น Chaetodon กล่าวคือ มีรูปร่างแบนข้างเป็นทรงรีหรือรูปไข่ในแนวนอน ปากมีขนาดเล็กมีริมฝีปากหนา เกล็ดเล็กละเอียดกลม ไม่มีหนามที่ขอบตาด้านหน้า ซึ่งเป็นลักษณะเด่นของปลาในวงศ์นี้ เส้นข้างลำตัวโค้งและสมบูรณ์ ครีบท้องและครีบทวารมนกลม ก้านครีบแข็งค่อนข้างจะยาวกว่าก้านครีบอ่อน โดยก้านครีบอันแรกของครีบเอวจะยาวมาก ครีบหางมีลักษณะเป็นหางตัดหรือมนกลม
ปลาสินสมุทรจัดเป็นปลาที่พบได้ในแนวปะการังวงศ์หนึ่งที่มีขนาดใหญ่ คือ มีขนาดตั้งแต่ 10-40 เซนติเมตร เป็นปลาที่มีสีสันและลวดลายเปลี่ยนไปเรื่อย ๆ ตามช่วงวัย  มีอาณาบริเวณหากินค่อนข้างชัดเจน  อีกทั้งเป็นปลาที่ไม่เกรงกลัวมนุษย์ ซ้ำยังมักว่ายน้ำเข้าหามาเมื่อมีผู้ดำน้ำลงไปในแนวปะการัง พบแพร่กระจายพันธุ์ในทะเลเขตอบอุ่นและเขตร้อนทั่วโลก ทั้ง มหาสมุทรแปซิฟิก, มหาสมุทรแอตแลนติก, มหาสมุทรอินเดีย โดยอาศัยและหากินในแนวปะการังเป็นหลัก แต่ก็มีบางชนิดที่หากินลึกลงไปกว่านั้นเป็นร้อยเมตร
ไม่จัดว่าเป็นปลาเศรษฐกิจ แต่นิยมเลี้ยงเป็นปลาสวยงาม เช่นเดียวกับปลาการ์ตูนหรือปลาผีเสื้อ อันเนื่องจากสีสันที่สวยงาม
พบทั้งหมด 9 สกุล (ดูในตาราง) มีประมาณ 74 ชนิด ในน่านน้ำไทย พบได้ทั้งอ่าวไทยและทะเลอันดามัน พบไม่ต่ำกว่า 40 ชนิด อาทิ ปลาสินสมุทรจักรพรรดิ (Pomacanthus imperator), ปลาสินสมุทรวงฟ้า (P. annularis) และปลาสินสมุทรลายบั้ง (P. sexstriatus) เป็นต้น
แหล่งข้อมูลอื่น

ข้อมูลเพิ่มเติมจาก Fishbase.org (อังกฤษ)
จรูญ กุวานนท์

| จรูญ กุวานนท์ |
| --- | --- |


โฆษกประจำสำนักนายกรัฐมนตรี
ดำรงตำแหน่ง 14 มีนาคม พ.ศ. 2518 – 20 เมษายน พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
 
ข้อมูลส่วนบุคคล
เกิด: 3 พฤศจิกายน พ.ศ. 2467 อำเภอลาดหลุมแก้ว จังหวัดปทุมธานี
เสียชีวิต: 26 มีนาคม พ.ศ. 2551 (83 ปี)  
พรรคการเมือง: อิสระ (2512-2518, 2522-2526)   สังคมชาตินิยม (2518-2519)   กิจสังคม (2519)   ประชากรไทย (2526-2535, 2538-2539)   ความหวังใหม่ (2535-2538)

จรูญ กุวานนท์ อดีตโฆษกประจำสำนักนายกรัฐมนตรี และ อดีตสมาชิกสภาผู้แทนราษฎรจังหวัดปทุมธานี 4 สมัย
ประวัติ

จรูญ กุวานนท์ เกิดเมื่อวันที่ 3 พฤศจิกายน พ.ศ. 2467 จบการศึกษา ระดับเตรียมปริญญา จาก มหาวิทยาลัยธรรมศาสตร์
งานการเมือง

อดีตเคยเป็นนักหนังสือพิมพ์ และเคยดำรงตำแหน่งนายกสมาคมหนังสือพิมพ์แห่งประเทศไทย ในพระบรมราชูปถัมป์ ช่วงปี พ.ศ. 2513 ถึง พ.ศ. 2516
จรูญ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2518 สังกัดพรรคสังคมชาตินิยม ซึ่งเขาดำรงตำแหน่งรองหัวหน้าพรรค ต่อมาในปี พ.ศ. 2519 เขาได้ลาออกจากพรรคสังคมชาตินิยมโดยให้เหตุผลว่าอุดมการณ์ไม่ตรงกัน และได้รับเลือกตั้งรวม 4 ครั้ง
จรูญ ได้รับแต่งตั้งเป็นโฆษกประจำสำนักนายกรัฐมนตรี (ปฏิบัติหน้าที่ชั่วคราว) ในรัฐบาลหม่อมราชวงศ์คึกฤทธิ์ ปราโมช (ครม.36)
งานการเมือง > สมาชิกสภาผู้แทนราษฎร

จรูญ กุวานนท์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดปทุมธานี สังกัดพรรคสังคมชาตินิยม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดปทุมธานี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปทุมธานี สังกัดพรรคประชากรไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดปทุมธานี สังกัดพรรคความหวังใหม่
ถึงแก่อนิจกรรม

จรูญ กุวานนท์ ถึงแก่อนิจกรรมเมื่อวันที่ 26 มีนาคม พ.ศ. 2551 มีพิธีพระราชทานเพลิงศพเมื่อวันที่ 26 กรกฎาคม พ.ศ. 2551 ณ ฌาปนสถานกองทัพบก วัดโสมนัสราชวรวิหาร
เครื่องราชอิสริยาภรณ์

พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ลัดดาแลนด์ (ภาพยนตร์)

สำหรับสถานที่ในจังหวัดเชียงใหม่ ดูที่ ลัดดาแลนด์
| ลัดดาแลนด์ |
| --- | --- |
ใบปิดภาพยนตร์
กำกับ: โสภณ ศักดาพิศิษฏ์
บทภาพยนตร์: โสภณา เชาว์วิวัฒน์กุล โสภณ ศักดาพิศิษฏ์
นักแสดงนำ: สหรัถ สังคปรีชา ปิยธิดา วรมุสิก สุทัตตา อุดมศิลป์ อธิพิชญ์ ชุติวัฒน์ขจรชัย เดือนเต็ม สาลิตุล
กำกับภาพ: กิตติวัฒน์ เสมรัตต์
ตัดต่อ: ธรรมรัตน์ สุเมธศุภโชค
ดนตรีประกอบ: หัวลำโพงริดดิม
บริษัทผู้สร้าง: จอกว้าง ฟิล์ม 
ผู้จัดจำหน่าย: จีเอ็มเอ็ม ไท หับ
วันฉาย: 28 เมษายน พ.ศ. 2554
ความยาว: 118 นาที
ประเทศ: ไทย
ภาษา: ไทย
ทำเงิน: 116.46 ล้านบาท (เฉพาะ กรุงเทพมหานคร ปริมณฑล และจังหวัดเชียงใหม่)
ก่อนหน้านี้: มะขิ่น
ข้อมูลจาก IMDb
ข้อมูลจากสยามโซน
ลัดดาแลนด์ เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2554 กำกับและเขียนบทโดยโสภณ ศักดาพิศิษฏ์ ผลิตโดยจอกว้างฟิล์ม และจัดจำหน่ายโดยจีทีเอช นำแสดงโดย สหรัถ สังคปรีชา, ปิยธิดา วรมุสิก แนวคิดหลัก ๆ ของภาพยนตร์เรื่องนี้คือ แดนผีที่ดุที่สุดในเชียงใหม่ อยู่ในหมู่บ้าน ลัดดาแลนด์ ซึ่งมีการฆาตกรรมอย่างโหดเหี้ยม และต่อเนื่องสืบมา
เรื่องย่อ

ธีร์  ชายวัยกลางคน ไม่มีปัญญาซื้อบ้าน ได้เช่าอพาร์ตเมนต์เป็นที่อยู่ ทำให้เขารู้สึกผิดต่อทุกคนในครอบครัว คือ ป่าน ภรรยา,  แนน  ลูกสาววัยรุ่น และ นัท  ลูกชายวัย 5 ขวบ ธีร์ คิดว่าตัวเองคงเป็นสามี เป็นพ่อ เป็นหัวหน้าครอบครัวที่ไม่เอาไหนหากไม่สามารถมีบ้านสักหลังไว้เป็นหลัก
ต่อมา ธีร์ได้รับข้อเสนอ ให้เป็นตำแหน่งผู้ช่วยฝ่ายการตลาดที่บริษัทแห่งหนึ่งในจังหวัดเชียงใหม่ ด้วยเงินเดือนที่มากขึ้นและค่าที่ดินที่ถูกลง ธีร์ ตัดสินใจไปตั้งรกรากในบ้านที่หมู่บ้านลัดดาแลนด์ โดยไม่ฟังคำทัดทานของภรรยาและลูก ธีร์ เชื่อว่าครอบครัวของเขาจะมีความสุขมากกว่า
ธีร์ บังเอิญมาเห็นโจรสองคนที่กำลังขโมยขวดน้ำจากตู้แช่ เขาจึงได้ตะโกนและก่อนที่พวกเขาจะรีบวิ่งหนีแต่อีกฝ่ายก็สามารถหนีไปได้ แต่อีกคนนึงถูกธีร์จับได้และชกต่อย จนทำให้พนักงานไล่ธีร์ออก แต่ธีร์ ก็ไม่ยอมออกจากร้านและยังตะโกนใส่พนักงานร้านว่า "กูไม่ออก ออกไปแล้วกูจะเอาอะไรแดก" และเขาก็ได้เอาไม้ถูพื้นโดยไม่สนใจพนักงานร้าน
ในค่ำคืน เดียวกันนั้นเอง มีเด็กรับใช้ชาวพม่าของบ้านหลังหนึ่งในหมู่บ้านถูกฆาตกรรมอย่างทารุณ คนร้ายสาดน้ำกรดจนใบหน้าแหลกเหลวแล้วทุบตีเธอจนตายก่อนนำศพไปยัดไว้ ในตู้เย็น ซึ่งต่อมาทุกหมู่บ้านจะได้ประสบกับสิ่งสยองขวัญที่กำลังจะเกิดขึ้น
ธีร์ ก็ได้ใช้ปืนขนาด 5 มม ยิงลูกชายเขาโดยไม่ได้ตั้งใจ จนทำให้ธีร์ คิดว่าลูกชาย 5 ขวบเสียชีวิตแล้วธีร์จึงได้ตัดสินใจใช้ปืนยิงตัวเองเพื่อหนีความผิด ภรรยาได้พยายามห้ามสามีแต่ก็ไม่เป็นผล ธีร์ก็ได้ยิงตัวเองจนเสียชีวิต และฉากนั้นก็ได้ตัดไป ในวันต่อมางานศพของธีร์ ทำให้แม่และลูกของเขาทำได้เพียงแค่กอดกันร้องไห้ในงานศพของธีร์
นักแสดง > นักแสดงนำ

สหรัถ สังคปรีชา รับบท สุธีร์ (ธีร์)
ปิยธิดา วรมุสิก รับบท ป่าน
สุทัตตา อุดมศิลป์ รับบท แนน
อธิพิชญ์ ชุติวัฒน์ขจรชัย รับบท นัท
เดือนเต็ม สาลิตุล รับบท สำเนาว์ (แม่ของป่าน)
นักแสดง > นักแสดงสมทบ

สหจักร บุญธนกิจ รับบท เกียรติ
ชญาณิศา มิเกล์ลี่ รับบท นิด
ธีรุตม์ วีรเวสน์ รับบท กอล์ฟ
ศศพินทุ์ ศิริวาณิชย์ รับบท มะขิ่น
ปรเมศร์ น้อยอ่ำ รับบท มานพ
พงศ์สุข หิรัญพฤกษ์ รับบท หยอย
ธนาบดินทร์ ยงสืบชาติ รับบท ยาม
งานสร้างภาพยนตร์ > บทภาพยนตร์

โดยเรื่องนี้ จิม-โสภณ ศักดาพิสิษฏ์ ได้นั่งแท่นผู้กำกับและเขียนบทภาพยนตร์ โดยผลงานที่ผ่านมา โสภณ ได้กำกับภาพยนตร์ โปรแกรมหน้า วิญญาณอาฆาต และเขียนบทภาพบยนตร์ ชัตเตอร์ กดติดวิญญาณ,แฝด,ห้าแพร่ง(ตอน ห้องเตียงรวม,รถมือสอง)
เรื่องนี้ โสภณ ได้มีความคิดในเรื่องอาถรรพ์ในหมู่บ้านจัดสรร และได้นำตำนานที่เล่าเกี่ยวกับลัดดาแลนด์ มาประกอบกัน จึงได้เขียนบทภาพยนตร์เรื่องนี้ขึ้นมา โดยเรื่องนี้ไม่ได้อ้างถึงสถานที่จริงแต่อย่างใด เพียงแต่นำเอาตำนานจากสถานที่จริงมาประกอบเท่านั้น
งานสร้างภาพยนตร์ > การคัดเลือกนักแสดง

โดยขณะผู้กำกับกำลังเขียนบทภาพยนตร์นั้น เห็นว่าบทของ "ธีร์" เป็นหัวหน้าครอบครัวที่ดูอบอุ่น รักลูก รักครอบครัว ทำทุกอย่างเพื่อให้ครอบครัวมีความสุข ทำให้นึกถึง ก้อง - สหรัถ สังคปรีชา ขึ้นมา จึงเลือกให้สหรัถ มารับบทนี้ ส่วนบทของ"ป่าน" ภรรยาของธีร์นั้น ผู้กำกับเลือก ป๊อก - ปิยธิดา วรมุสิก มารับบทป่าน และได้เลือกนักแสดงเด็กอีกสองคนเพื่อมารับบทลูกของธีร์และป่านได้แก่ ปันปัน - สุทัตตา อุดมศิลป์ และ ก๊อบแก๊บ - อธิพิชญ์ ชุติวัฒน์ขจรชัย มาร่วมสร้างสีสันให้กับภาพยนตร์เรื่องนี้
งานสร้างภาพยนตร์ > สถานที่ถ่ายทำ

การถ่ายทำส่วนใหญ่ของภาพยนตร์เรื่องนี้ ถ่ายทำที่หมู่บ้านจัดสรร แถบจังหวัดสมุทรปราการและจังหวัดปทุมธานีเป็นส่วนใหญ่ โดยเฉพาะเป็นฉากที่เป็นหมู่บ้านลัดดาแลนด์ ถ่ายทำที่หมู่บ้านจัดสรร ย่านเทพารักษ์ จังหวัดสมุทรปราการ โดยถ่ายทำที่จังหวัดเชียงใหม่จริงๆตามท้องเรื่องนั้น มีไม่กี่ฉากเท่านั้น เช่น ฉากที่ท่าอากาศยานเชียงใหม่และฉากที่ขับรถเข้าเมืองเชียงใหม่ เป็นต้น
งานสร้างภาพยนตร์ > เทคนิคถ่ายทำ

ถ่ายทำด้วยกล้องดิจิตอลซีเนม่า RED ONE MX 4K  บันทึกเสียง Sync sound on location
งานสร้างภาพยนตร์ > เทคนิคถ่ายทำพิเศษ

การถ่ายภาพยนตร์เรื่องนี้ใช้คอมพิวเตอร์กราฟิก(ซีจี) ในการถ่ายทำหลายฉาก เช่น ฉากหลังหมู่บ้านลัดดาแลนด์ เพราะหมู่บ้านนี้ที่ใช่ถ่ายทำ ไม่มีภูเขาจริงๆ จึงใช้ซีจีในการทำภูเขาขึ้นมา และฉากป้ายชื่อหมู่บ้านลัดดาแลนด์ ก็มาจากซีจีทั้งหมด นอกจากนี้ ยังใช้เทคนิคลบเลขที่บ้านและป้ายโฆษณาขายบ้านในหมู่บ้านนั้นออกไป
งานสร้างภาพยนตร์ > เพลงประกอบภาพยนตร์

เพลง Welcome - เวรกรรม (เฉพาะดนตรีบรรเลง)
ทำนองและเรียบเรียง โดย วิชญ วัฒนศัพท์
งานเปิดตัวภาพยนตร์

จีทีเอช จัดงานฉายหนังรอบสื่อมวลชน ภาพยนตร์ผี สยองขวัญ เรื่องลัดดาแลนด์ ของผู้กำกับ จิม - โสภณ ศักดาพิสิษฏ์ ด้วยบรรยากาศอันน่าสะพรึง มีเสียงพระสวด มีผีสาวใช้ชาวพม่าคอยเดินเสริฟอาหาร ที่พารากอน ซีนีเพล็กซ์ งานนี้พิธีกรสาวสุดฮอต ปาณิสรา พิมพ์ปรุ (โอปอล์) รับหน้าที่พิธีกร พูดคุยกับบรรดานักแสดงนำของเรื่อง ซึ่งนำทีมโดย สหรัถ สังคปรีชา, ปิยธิดา วรมุสิก ที่มาร่วมพูดคุยถึงหนังผีสยองขวัญ ที่นักแสดงทุกคน ทุ่มเทสุดชีวิต ก่อนจะมาถึงซีนเปิดตัวนักแสดงรุ่นเล็ก อธิพิชญ์ ชุติวัฒน์ขจรชัย (ก๊อบแก๊บ) และ สุทัตตา อุดมศิลป์ (ปันปัน) ตามด้วยนักแสดงรุ่นใหญ่ เดือนเต็ม สาลิตุลย์ และ ปรเมศร์ น้อยอ่ำ (ปลาย)
ผู้กำกับ ได้เผยกล่าวว่า “ ลัดดาแลนด์ เป็นหนังที่ผมได้ไอเดียมาจากตำนานเรื่องเล่าของเด็กเชียงใหม่ ที่เล่าเรื่องตำนานลัดดาแลนด์ และผมเองก็อยากทำหนังผีอาถรรพ์เกี่ยวกับหมู่บ้านจัดสรร เลยนำมาพัฒนาเป็นบทหนังผีสยองขวัญอารมณ์เข้มข้นเรื่องนี้ ที่ได้พระ-นาง มืออาชีพ ก้อง-สหรัถ มาประชันบทบาทกับ ป๊อก-ปิยธิดา เป็นหนังผีที่เข้มข้นมากๆ ครับ”
การออกฉายและรายได้

ภาพยนตร์เรื่องนี้ ออกฉายทั่วไปในโรงภาพยนตร์เมื่อ 28 เมษายน พ.ศ. 2554 เปิดตัวในวันแรกทำรายได้กว่า 10.66 ล้านบาท โดยรายได้เปิดตัววันแรกนี้เป็นอันดับที่3 ของค่าย(รองจาก ห้าแพร่ง และ รถไฟฟ้า มาหานะเธอ)[ต้องการอ้างอิง] ทำรายได้ 4 วันแรกได้ไป 45 ล้านบาท[ต้องการอ้างอิง] โดยรายได้รวม 7 วันแรก ทำรายได้ไป 74.16 ล้านบาท[ต้องการอ้างอิง] ในสัปดาห์ที่ 2 จากการฉายเพียง 13 วันทำรายได้เกินหนึ่งร้อยล้านบาท[ต้องการอ้างอิง] รายได้รวม ทำรายได้ไป 116.46 ล้านบาท และเป็นภาพยนตร์สยองขวัญที่ทำรายสูงสุดของจีทีเอชอีกด้วย(ซึ่งทำรายได้มากกว่า ห้าแพร่ง และ ชัตเตอร์ กดติดวิญญาณ ของค่ายเดียวกัน)
ต่อมาทางค่ายหนังได้จัดกิจกรรม "ลัดดาแรง สู่100ล้าน" โดยที่มีผู้กำกับและนักแสดงในเรื่อง ได้ไปร่วมในงาน เมื่อวันที่ 4 พฤษภาคม พ.ศ. 2554 ที่สยามพารากอน
วีซีดีและดีวีดี

ลัดดาแลนด์ ออกจัดจำหน่ายในวันที่ 11 สิงหาคม พ.ศ. 2554 ผลิตและจัดจำหน่ายโดย บริษัท จีเอ็มเอ็ม ไท ฮับ จำกัด โดยออกมา 3รูปแบบ ได้แก่ วีซีดี,ดีวีดี และดีวีดี สเปเชี่ยล แพ็กเกจ
วีซีดีและดีวีดี > วีซีดี

วีซีดี ลัดดาแลนด์ ประกอบไปด้วยวีซีดีจำนวน 2 แผ่น โดยจะมีเฉพาะส่วนของภาพยนตร์ที่ฉายไปในโรงภาพยนตร์เท่านั้น ไม่มีสกู๊ปพิเศษต่างๆ เหมือนในรูปแบบดีวีดีและดีวีดี สเปเชี่ยล แพ็กเกจ โดยรูปหน้าปกจะเป็นรูปของสี่ตัวละครหลัก ยืนอยู่หน้าหมู่บ้าน
วีซีดีและดีวีดี > ดีวีดี

วีซีดี ลัดดาแลนด์ รูปแบบ Digi Tray เป็นรูปแบบ DVD9 จำนวน 1 แผ่น โดยรูปหน้าปกจะเป็นรูปของวิญญาณหญิงสาว ยืนอยู่หน้าหมู่บ้าน ซึ่งต่างไปจากปกของรูปแบบวีซีดีและดีวีดี สเปเชี่ยล แพ็กเกจ มีรายละเอียด ดังนี้
แผ่นที่ 1 : ภาพยนตร์ ลัดดาแลนด์
Features : (ห้องพิเศษ)
โฆษณาขายบ้าน (Teaser)
บ้านตัวอย่าง (Trailer)
ฉลองยอดขายสู่ 100 หลัง (ลัดดาแรง..สู่ร้อยล้าน)
วีซีดีและดีวีดี > ดีวีดี สเปเชี่ยล แพ็กเกจ

ดีวีดี สเปเชี่ยล แพ็กเกจ ลัดดาแลนด์ รูปแบบ 2-Disc Special package เป็นรูปแบบ DVD9  มีจำนวน 2 แผ่น และสมุดภาพไดอารี่ โดยรูปหน้าปกจะเป็นรูปของสี่ตัวละครหลัก ยืนอยู่หน้าหมู่บ้านเหมือนกับปกของวีซีดี ต่างกันที่บรรจุภัณฑ์ ที่มีความพิเศษกว่าแบบวีซีดีและดีวีดีปกติ มีรายละเอียด ดังนี้
แผ่นที่ 1 : ภาพยนตร์ ลัดดาแลนด์
Features : (ห้องพิเศษ)
โฆษณาขายบ้าน (Teaser)
บ้านตัวอย่าง (Trailer)
ฉลองยอดขายสู่ 100 หลัง (ลัดดาแรง..สู่ร้อยล้าน)
แผ่นที่ 2 : ห้องลับที่ไม่มีใครเคยเห็น
จับเข่าคุยกันในครอบครัว (VDO commentary)
ห้องที่ถูกรื้อออก (Deleted Scene)
บางมุมที่ถูกทุบทิ้ง (Extended Scene)
เบื้องหลังการสร้างบ้าน (Making Of)
ภาพครอบครัว (Photo Gallery)
ฉากสุดท้ายในลัดดาแลนด์ (Alternate End)
Premium - Booklet ไดอารี่ ลัดดาแลนด์ โดยภายในจะเป็นภาพพร้อมบรรยาย และหน้าสุดท้ายจะถูกฉีกขาดหายไป โดยชิ้นส่วนแผ่นที่หายไปจะถูกซ่อนอยู่ในแพ็กเกจ พิเศษนี้ ซึ่งถ้าสังเกตดีๆ ก็จะเจอชิ้นส่วนแผ่นที่หายไปนั่นเอง
ละครเวที

ในปี พ.ศ. 2556 ทาง ซีเนริโอ ได้หยิบบทภาพยนตร์เรื่องนี้มาเขียนขึ้นใหม่ ก่อนจะทำเป็นละครเวทีสำหรับแสดงสดในช่วงเดือนกันยายนนี้ ต่อจากละครเวทีเรื่อง เดอะแฟนธ่อมออฟดิโอเปร่า นำแสดงโดย ปฏิภาณ ปฐวีกานต์ (รับบท ธีร์), นิโคล เทริโอ (รับบท ป่าน), อริต์ตา รามณรงค์ (รับบท แนน) กำกับการแสดงโดย จิรศักดิ์ โย้จิ้ว โดยจะเปิดทำการแสดงที่ เมืองไทยรัชดาลัย เธียเตอร์
แหล่งข้อมูลอื่น

เว็บไซต์ ภาพยนตร์ ลัดดาแลนด์ เก็บถาวร 2011-05-05 ที่ เวย์แบ็กแมชชีน
ลัดดาแลนด์ ในเว็บไซต์ของจีทีเอช เก็บถาวร 2011-09-10 ที่ เวย์แบ็กแมชชีน
ลัดดาแลนด์ (2011) ที่สยามโซน
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์ 
| ด ค กรางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม |
| --- | --- |
2534–2550:  เวลาในขวดแก้ว (2534)  อนึ่ง คิดถึงพอสังเขป (2535)  คนแซ่ลี้ (2536)  กาลครั้งหนึ่งเมื่อเช้านี้ (2537)  โลกทั้งใบให้นายคนเดียว (2538)  เสียดาย 2 (2539)  2499 อันธพาลครองเมือง (2540)  รัก-ออกแบบไม่ได้ (2541)  นางนาก (2542)  มนต์รักทรานซิสเตอร์ (2544)  15 ค่ำ เดือน 11 (2545)  คืนบาป พรหมพิราม (2546)  โหมโรง (2547)  มหา'ลัยเหมืองแร่ (2548)  ก้านกล้วย (2549)  รักแห่งสยาม (2550) 
2551–2575:  วันเดอร์ฟูลทาวน์ (2551)  รักที่รอคอย (2552)  ชั่วฟ้าดินสลาย (2553)  ลัดดาแลนด์ (2554)  Home ความรัก ความสุข ความทรงจำ (2555)  ตั้งวง (2556)  ภวังค์รัก (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  ดาวคะนอง (2559)  ฉลาดเกมส์โกง (2560)  มะลิลา (2561)  (2562) โควิด-19  ที่ตรงนั้น มีฉันหรือเปล่า (2563)  ร่างทรง (2564)  วันสุดท้าย..ก่อนบายเธอ (2565)  สัปเหร่อ (2566)
สุรชาติ ชำนาญศิลป์

| สุรชาติ ชำนาญศิลป์> ข้อมูลส่วนบุคคล |
| --- | --- |
เกิด: 6 มิถุนายน พ.ศ. 2483 อำเภอเมืองชัยนาท จังหวัดชัยนาท
เสียชีวิต: 14 สิงหาคม พ.ศ. 2560 (77 ปี) โรงพยาบาลรามาธิบดี กรุงเทพมหานคร
พรรคการเมือง: พิทักษ์ไทย (2519)   กิจสังคม (2526–2531)   ประชาธิปัตย์ (2531–2534)   สามัคคีธรรม (2535)   เสรีธรรม (2535–2544)   ไทยรักไทย (2544–2550)   เพื่อแผ่นดิน (2550–2554)   ชาติพัฒนา (2554–2555)   เพื่อไทย (2555–2560)

สุรชาติ ชำนาญศิลป์ (6 มิถุนายน พ.ศ. 2483 – 14 สิงหาคม พ.ศ. 2560) อดีตสมาชิกสภาผู้แทนราษฎรจังหวัดอุดรธานี 6 สมัย และอดีตรองหัวหน้าพรรคเพื่อแผ่นดิน
ประวัติ

สุรชาติ หรือกำนันหนวดหิน เกิดวันที่ 6 มิถุนายน พ.ศ. 2483 เป็นชาวอำเภอเมือง จังหวัดชัยนาท แต่มาทำงานที่จังหวัดอุดรธานี จึงอาศัยอยู่ที่อุดรธานี จนได้เป็นกำนันในตำบลนายูง
จบการศึกษา วท.บ. (เทคโนโลยีการเกษตร) จากวิทยาลัยบัณฑิตสกลนคร และรัฐศาสตรบัณฑิต จากมหาวิทยาลัยรามคำแหง
การทำงาน

สุรชาติ ชำนาญศิลป์ ลงสมัครรับเลือกตั้งเป็นสมาชิกสภาผู้แทนราษฎรจังหวัดอุดรธานีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคพิทักษ์ไทย ก่อนที่จะได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม และกลับมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคประชาธิปัตย์ และเว้นวรรคไปในช่วงการเมืองปี 2535
สุรชาติ กลับมาได้รับเลือกตั้งเป็นสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 รวมทั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในนามพรรคเสรีธรรม ซึ่งต่อมาพรรคเสรีธรรมยุบรวมเข้ากับพรรคไทยรักไทย ในปี 2544 เขาจึงได้เข้าร่วมงานกับพรรคไทยรักไทยตั้งแต่นั้นเป็นต้นมา ซึ่งได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กระทั่งมีการยุบพรรคไทยรักไทย
หลังการยุบพรรคไทยรักไทย เขาได้เข้าร่วมงานกับพรรคเพื่อแผ่นดิน นำโดย สุวิทย์ คุณกิตติ และนายสุรชาติ ได้รับตำแหน่งรองหัวหน้าพรรค แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับเทียบจุฑา ขาวขำ จากพรรคเพื่อไทย กระทั่งในปี 2555 เขาจึงตัดสินใจลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 แข่งขันกับ วิเชียร ขาวขำ ซึ่งสนับสนุนโดยพรรคเพื่อไทย ในขณะที่เขาเองก็ยังเป็นสมาชิกพรรคเพื่อไทยอยู่ด้วย แต่ก็ไม่ได้รับเลือกตั้ง
ถึงแก่อนิจกรรม

สุรชาติ ชำนาญศิลป์ ถึงแก่กรรมด้วยโรคปอด เมื่อวันที่ 14 สิงหาคม พ.ศ. 2560
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สตรานืย อี นาโรดืย

| --- | --- |
'
ผู้ประพันธ์: ทีมนักเขียนจากผู้เชี่ยวชาญ 250 คน
ชื่อต้นฉบับ: Страны и народы
ประเทศ:  สหภาพโซเวียต
ภาษา: ภาษารัสเซีย
ประเภทหนังสือ: สารานุกรมภูมิศาสตร์ภูมิภาค
สำนักพิมพ์: สำนักพิมพ์มืยสล์ (Мысль)
วันที่ตีพิมพ์: 1978 — 1985
สตรานืย อี นาโรดืย (รัสเซีย: Страны и народы, อักษรโรมัน: Strany i narody, แปลตรงตัว: 'ประเทศและประชาชน') เป็นหนังสือชุดสารานุกรมภูมิศาสตร์ภูมิภาค จำนวน 20 เล่ม ที่มีเนื้อหาเกี่ยวกับภูมิศาสตร์ ชาติพันธุ์วิทยา ประวัติศาสตร์ สังคม และการเมืองของประเทศต่าง ๆ ทั่วโลก ประกอบภาพ แผนที่ แผนผัง จัดพิมพ์โดยสำนักพิมพ์มืยสล์ (รัสเซีย: Мысль, อักษรโรมัน: Mysl') จัดพิมพ์ขึ้นในปี 1978 — 1985 โดยจัดพิมพ์เป็นสีทั้งเล่ม หนังสือชุดนี้เขียนและเรียบเรียงขึ้นโดยกลุ่มผู้เชี่ยวชาญในสหภาพโซเวียตกว่า 250 คน โดยมียูเลียน วลาดีมีโรวิช บรอมเลย์ (รัสเซีย: Юлиа́н Влади́мирович Бромле́й, อักษรโรมัน: Yulian Vladimirovich Bromley) เป็นหัวหน้าบรรณาธิการของหนังสือชุดนี้
ข้อมูลต่าง ๆ ที่พบได้ในหนังสือชุดนี้ จะถูกตรวจสอบให้เขียนตามกรอบอุดมคติของโซเวียต ซึ่งจะเน้นไปในทางวิพากษ์วิจารณ์ระบบทุนนิยมและจักรวรรดินิยม โดยเฉพาะในด้านเศรษฐกิจ และสังคมการเมือง ควบคู่ไปกับการสร้างอุดมคติของระบบคอมมิวนิสต์และการกล่าวถึงความสำเร็จของการก่อสร้างแบบคอมมิวนิสต์ ในประเทศที่ได้ดำเนินตามแนวทางการพัฒนาแบบสังคมนิยม
สิ่งที่เป็นจุดเด่นของหนังสือชุดนี้คือ ความครอบคลุมในเนื้อหาและรายละเอียดของทุกประเทศในสมัยนั้น ทั้งด้านภูมิศาสตร์ เศรษฐกิจ และการเมือง หัวข้อแต่ละหัวข้อไม่เพียงแต่เกี่ยวข้องอย่างลึกซึ้งถึงภัยคุกคามจากธรรมชาติ มนุษยธรรม และฝีมือมนุษย์ที่มนุษย์ต้องเผชิญในศตวรรษที่ 20 เท่านั้น แต่ยังเสนอแนวทางแก้ไขที่เป็นไปได้ในอนาคตอีกด้วย และในปัจจุบันยังไม่มีสิ่งพิมพ์ใดที่ทำเนื้อหาที่คล้ายกัน
รายละเอียด

หนังสือชุดนี้มีการกำหนดสีปกหนังสือตามสีของห่วงโอลิมปิก แทนเนื้อหาของแต่ละทวีป (ตามความเข้าใจเกี่ยวกับห่วงโอลิมปิกในสมัยนั้น) แต่ก็มีข้อยกเว้นดังนี้
ในชุดเนื้อหาของทวีปแอฟริกา ถูกเปลี่ยนเป็นสีกรมท่า แทนสีดำ เนื่องจากจะทำให้สีปกดูหมองหม่นเกินไป
ในชุดเนื้อหาของทวีปอเมริกา ถูกเปลี่ยนเป็นสีน้ำตาล แทนสีแดง เนื่องจากสีแดงถูกกำหนดให้ใช้เป็นสีปกของชุดเนื้อหาของสหภาพโซเวียต
รายละเอียด > รายละเอียดของแต่ละเล่ม

ปัญหาของหนังสือชุดนี้คือ มีการวางตัวเลขของหนังสือไว้ล่วงหน้าก่อนการตีพิมพ์ แล้วแบ่งเนื้อหาให้กลุ่มผู้เชี่ยวชาญของแต่ละหัวข้อไปเรียบเรียงเนื้อหา ซึ่งในแต่ละเล่มตีพิมพ์ไม่พร้อมกันและไม่ได้เสร็จตามลำดับตามวิสัยของการพิมพ์หนังสือชุด ทำให้เกิดความสับสนในหมู่ผู้อ่านและกลุ่มบรรณารักษ์ของหอสมุดแต่ละแห่งในสหภาพโซเวียต
รายละเอียด > รายละเอียดของแต่ละเล่ม > ชุดเนื้อหาโลกและมนุษยชาติ

(เล่ม 1) ภาพรวมโดยทั่วไป — ตีพิมพ์ปี 1978 — 351 หน้า — 180,000 เล่ม
ธรรมชาติของโลก — ที่อยู่อาศัยของมนุษยชาติ
การกำเนิดของมนุษย์และการตั้งถิ่นฐานของโลก
ประชากรของโลกในปัจจุบัน
ภูมิศาสตร์ของเศรษฐกิจโลก
ความหลากหลายทางวัฒนธรรม และความสามัคคีทางวัฒนธรรมของมนุษยชาติ
(เล่ม 20) ปัญหาของโลก — ตีพิมพ์ปี 1985 — 430 หน้า — 180,000 เล่ม
ปัญหาสันติภาพและการปลดอาวุธ — ปัญหาสำคัญของความทันสมัย
ปัญหาการเติบโตทางเศรษฐกิจและการพัฒนาสังคมในโลก
ทรัพยากรของโลก องค์ความรู้ และการพัฒนา
ปัญหาที่เกี่ยวข้องกับการใช้ทรัพยากรทางธรรมชาติ
ดินแดนแห่งผู้คน
โลกในช่วงเปลี่ยนผ่านของสหัสวรรษที่ 3: ปัญหาของโลกและอนาคตของมนุษยชาติ
รายละเอียด > รายละเอียดของแต่ละเล่ม > ชุดเนื้อหาทวีปยุโรป

(เล่ม 2) ข้อมูลทั่วไปและยุโรปเหนือ — ตีพิมพ์ปี 1981 — 269 หน้า — 180,000 เล่ม
ภาพรวมของทวีปยุโรป
สาธารณรัฐฟินแลนด์
ราชอาณาจักรสวีเดน
ราชอาณาจักรนอร์เวย์
ราชอาณาจักรเดนมาร์ก
หมู่เกาะแฟโร
สาธารณรัฐไอซ์แลนด์
(เล่ม 3) ยุโรปตะวันออก — ตีพิมพ์ปี 1980 — 349 หน้า — 180,000 เล่ม
สาธารณรัฐประชาชนโปแลนด์
สาธารณรัฐประชาธิปไตยเยอรมัน
สาธารณรัฐสังคมนิยมเชโกสโลวะเกีย
สาธารณรัฐประชาชนฮังการี
สาธารณรัฐสังคมนิยมโรมาเนีย
สาธารณรัฐประชาชนบัลแกเรีย
สหพันธ์สาธารณรัฐสังคมนิยมยูโกสลาเวีย
สาธารณรัฐสังคมนิยมประชาชนแอลเบเนีย
(เล่ม 4) ยุโรปตะวันตก — ตีพิมพ์ปี 1979 — 381 หน้า — 180,000 เล่ม
สหราชอาณาจักรบริเตนใหญ่และไอร์แลนด์เหนือ
ไอร์แลนด์ (แอรา)
สาธารณรัฐฝรั่งเศส
ราชรัฐโมนาโก
ราชอาณาจักรเนเธอร์แลนด์
ราชอาณาจักรเบลเยียม
ราชรัฐลักเซมเบิร์ก
สหพันธ์สาธารณรัฐเยอรมนี
สมาพันธรัฐสวิส
ราชรัฐลิกเตนสไตน์
สาธารณรัฐออสเตรีย
เบอร์ลินตะวันตก
(เล่ม 5) ยุโรปใต้ — ตีพิมพ์ปี 1983 — 285 หน้า — 180,000 เล่ม
สาธารณรัฐโปรตุเกส
สเปน
ยิบรอลตาร์
อันดอร์รา
สาธารณรัฐอิตาลี
สาธารณรัฐซานมารีโน
นครรัฐวาติกัน
สาธารณรัฐมอลตา
สาธารณรัฐเฮลเลนิก (กรีซ)
รายละเอียด > รายละเอียดของแต่ละเล่ม > ชุดเนื้อหาทวีปเอเชีย

(เล่ม 6) ข้อมูลทั่วไปและเอเชียตะวันตกเฉียงใต้ — ตีพิมพ์ปี 1979 — 381 หน้า — 180,000 เล่ม
ภาพรวมของทวีปเอเชีย
สาธารณรัฐประชาธิปไตยอัฟกานิสถาน
อิหร่าน
สาธารณรัฐตุรกี
สาธารณรัฐอาหรับซีเรีย
สาธารณรัฐเลบานอน
ราชอาณาจักรฮัชไมต์จอร์แดน
สาธารณรัฐอิรัก
ราชอาณาจักรซาอุดีอาระเบีย
สาธารณรัฐอาหรับเยเมน
สาธารณรัฐประชาธิปไตยประชาชนเยเมน
รัฐสุลต่านโอมาน
สหรัฐอาหรับเอมิเรตส์
รัฐบาห์เรน
รัฐกาตาร์
รัฐคูเวต
รัฐอิสราเอล
สาธารณรัฐไซปรัส
(เล่ม 7) เอเชียใต้ — ตีพิมพ์ปี 1982 — 253 หน้า — 180,000 เล่ม
สาธารณรัฐอินเดีย
สาธารณรัฐอิสลามปากีสถาน
สาธารณรัฐประชาชนบังคลาเทศ
ราชอาณาจักรเนปาล
ราชอาณาจักรภูฏาน
สาธารณรัฐสังคมนิยมประชาธิปไตยศรีลังกา
สาธารณรัฐมัลดีฟส์
(เล่ม 8) เอเชียตะวันออกเฉียงใต้ — ตีพิมพ์ปี 1979 — 303 หน้า — 180,000 เล่ม
สาธารณรัฐสังคมนิยมเวียดนาม
สาธารณรัฐประชาธิปไตยประชาชนลาว
สาธารณรัฐประชามานิตกัมพูชา
ราชอาณาจักรไทย
สาธารณรัฐสังคมนิยมแห่งสหภาพพม่า
สหพันธรัฐมาเลเซีย
สาธารณรัฐสิงคโปร์
บรูไน
สาธารณรัฐอินโดนีเซีย
ติมอร์ตะวันออก (สหภาพโซเวียตไม่ยอมรับการผนวกของอินโดนีเซีย)
สาธารณรัฐฟิลิปปินส์
(เล่ม 9) เอเชียตะวันออก — ตีพิมพ์ปี 1982 — 284 หน้า — 180,000 เล่ม
สาธารณรัฐประชาชนมองโกเลีย
สาธารณรัฐประชาชนจีน
ฮ่องกง
มาเก๊า
เกาหลี (กล่าวโดยรวมทั้ง  สาธารณรัฐประชาธิปไตยประชาชนเกาหลี และ  เกาหลีทางใต้)
ญี่ปุ่น